1 Nau eteva namu ngateva ensolo ghe ruula tani aippooaa, aghe nongola paka mangalia ateva nonginaaili taumattu ngatoa oroieili ila laghe kikkinari epona liu. Laghe ue va,
"Ita tau sae inasanina God!
God tau ngai asaangiita ia! Nioneoneaa me sarasarakana kanna God.
2 Diut 32:43; Aotu 6:10.Poli kanna niaisakei egheelei koronna me ghulughuluena.
ghe ghelei saasakiaala kosa ateva oia tale kanna nivaevae ateae.
3 Mene ghaluene, taumattu ngatoa laghe mene kkinari enamungailiila laghe ue va,
"Ita tau sae inasanina God!
4 Ghaluengaulu ghaata (24) namuu me ghaata ase voto maulue ila, laghe tturru siola tani kkauaa God, ghe tokatoka epona tale aitokatokane ateva king, me laghe ue va,
5 Vara me lingi ngalo ateva ghe mae sio tale aitokatokane ateva king ghe uela va,
"Am kkauaa saela kapuita Goto ateva.
Am akapaaili kapuna tau ngai uungu etoa,
lo atoa am oneoneainia,
6 Aotu 14:2.Vara me aghe nongola lo ateva ghe aangari nongina lingi ngaloira taumattu ngatoa, me nongina ateo eakaakalaa me tee nongina palapalanga ateva eaakurrua. Ghe uela va,
"Ita tau sae inasanina God!
Poli Vau palepale kapuita Goto ia, sarasarakanaaili ia eaaitoia ngakapa voto.
me ita taula nianamunamungaane!
me vause ateva natu sipsipi eteva elai etana ang ghele aimanomanosiaala.
8 God ghe tau lao sio masi aiaasae pei tale nilai,
(Eaaimatoonga masi gheegheleiaaira kapuna taumattu ngatoa God.)
11 Aotu 1:5; 6:2; Sams 96:13; Ais 11:4.Vara me aghe tarala epona liu ghe otiela, me usousoana ateva ooso ghe tiitingina, lo ateva ghe iilou etana la kolokoloa va "Lo ateva egheelei emasinaaili uunguaane" me "Koronna ia". Me egheelei niaisakei tale salana ghulughuluena ia me egheelei niaiuvii. 12 Den 10:6; Aotu 1:14; 2:17.Matana alua nonginaaili kinatama kura ateae ghe ramerame, me oroieili kou nguru etoa ta uruna, me arari eteae pitipiti ia etana, karika teva ekilakilaia ta ie nonga. 13 Ais 63:1-3; Jon 1:1, 14.Ia ghe molumolu tale aiaasae ateva laghe asuuela tale rae, me ararina ateae la kolokoloa va Inangarina ateva God. 14 Tau ngai uuvii ngepona liu etoa laghe molumolu tale aiaasae usousoana me raarangisana laghe gheleila tale masi kalio laghe iilou tale ooso atoa usousoana ila, me laghe aaimuli tee lo ateva ghe iilou tale usousoana ateva ooso. 15 Sams 2:9; Aotu 1:16; 14:20.Tale paane ateva baenata ateva matakerengana ia ghe kupi ghoa mae tani apala anua atoa. Aue eaitoieinila tale aikkatulu etiulu aeana ia, me easa uaeni tale aiasa uaeni eteva, eaaimatoonga sessaiaane God sarasarakanaaili. 16 Aotu 17:14.Tale unna aiaasae ateva ghe aakou au kkena muenna atelange, arari eteae pitipiti ia eue va,
Vau tale vau ekapa atoa.
Vau tale vau ekapa atoa.
19 Vara me aghe tarala ghaata kkena ateva me kingi etoa tale kosa ateva oia me kapuira tau ngai uvii etoa laghe velu eitauaala tani aiuvii tee lo ateva ghe iilou tale ooso ateva me kapuna tau ngai uvii etoa. 20 Aotu 13:12-17; 20:10.Laghe velu eitauaa tani aiuvii me lo ateva ghe iilou tale ooso ateva ghe akaravusula ghaata kkena ateva me tee propete kamekame ateva ghe gheelei mirikol me aimatootongana atoa tale sarasarakaniaane ghaata kkena ateva. Ghe gheleilala tani kame lo atoa laghe ghaala unna aimatootoongana ateva ghaata kkena ateva me tee lo atoa la kakkauaa tootoona ateva. Laghe sau esakesakelaluela me laghe sau vellalue saela tale kura ateae. 21 Me ghe pasa amatela kapuirarua etoa airuuruu ila tale baenata ateva ghe kupi ghoa mae tale paane ateva lo ateva ghe iilou epona tale ooso ateva, me ghila atoa laghe namala malatauira atoa, me ghe ssoilala.
